*****

ΚΑΝΟΝΙΣΜΟΣ (ΕΟΚ) αριθ. 1787/87 ΤΗΣ ΕΠΙΤΡΟΠΗΣ

της 26ης Ιουνίου 1987

για την έναρξη, για ορισμένα κράτη μέλη και ορισμένες ποιότητες, της αγοράς στην παρέμβαση και για καθορισμό των τιμών αγοράς στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 6α παράγραφοι 2 και 4,

Εκτιμώντας:

ότι το προαναφερθέν άρθρο 6α παράγραφος 2 καθορίζει τους όρους με τους οποίους αποφασίζονται οι αγορές στην παρέμβαση· ότι τα προϊόντα που είναι επιλέξιμα καθορίστηκαν από τον κανονισμό (ΕΟΚ) αριθ. 828/87 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1400/87 (4), και οι λεπτομέρειες παρεμβάσεως από το άρθρο 3 παράγραφος 2 του κανονισμού (ΕΟΚ) αριθ. 2226/78 της Επιτροπής της 25ης Σεπτεμβρίου 1978 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 827/87 (6) ·

ότι, εντούτοις, ο κατάλογος των προϊόντων που εμφαίνονται στο παράρτημα του κανονισμού (ΕΟΚ) αριθ. 828/87 ενδέχεται να τροποποιηθεί κατά την παρούσα περίοδο του έτους·

ότι έχει σημασία, επίσης, να καθοριστούν οι τιμές αγοράς που θα εφαρμοστούν στις εν λόγω ποιότητες, σύμφωνα με τις διατάξεις του άρθρου 6α παράγραφος 4 του κανονισμού (ΕΟΚ) αριθ. 805/68 και του κανονισμού (ΕΟΚ) αριθ. 827/87· ότι θα πρέπει, επιπλέον, να καθοριστούν για καθεμία από τις ποιότητες αυτές, τα ανώτατα και κατώτατα όρια στο εσωτερικό των οποίων τα κράτη μέλη μπορούν να κατανείμουν τις τιμές αγοράς για να λάβουν υπόψη τις υποδιαιρέσεις των κατηγοριών που εφαρμόζουν σε εφαρμογή του άρθρου 3 παράγραφος 3 του κανονισμού (ΕΟΚ) αριθ. 1208/81 του Συμβουλίου της 28ης Απριλίου 1981 που καθορίζει την κοινοτική κλίμακα κατατάξεως σφαγίων χονδρών βοοειδών (7),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι οργανισμοί παρεμβάσεως των κρατών μελών ή των περιοχών των κρατών μελών που ορίζονται στο παράρτημα Ι αγοράζουν τα προϊόντα του τομέα του βοείου κρέατος που περιγράφονται στο παράρτημα του κανονισμού (ΕΟΚ) αριθ. 1400/87 της Επιτροπής που ανήκουν στις ομάδες ποιότητας που ορίζονται στο παράρτημα Ι.

2. Οι τιμές αγοράς στην παρέμβαση που εκφράζονται σε ECU ανά 100 χιλιόγραμμα σφαγίου καθορίζονται στα παραρτήματα ΙΙ.

3. Οι τιμές αγοράς για κάθε ποιότητα που αναφέρονται στην παράγραφο 2 μπορούν να αυξηθούν εντός μεγίστου ορίου 2 ECU ή να μειωθούν εντός μεγίστου ορίου 5 ECU και να λάβουν υπόψη τη δυνατότητα υποδιαιρέσεως καθεμιάς από τις κατηγορίες της κοινοτικής κλίμακας που αναφέρεται στο άρθρο 3 παράγραφος 3 του κανονισμού (ΕΟΚ) αριθ. 1208/81.

4. Ο κανονισμός (ΕΟΚ) αριθ. 1355/87 της Επιτροπής (8) καταργείται.

Άρθρο 2

Ο παρών κανονισμός αρχίζει να ισχύει στις 6 Ιουλίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 48 της 17. 2. 1987, σ. 1.

(3) ΕΕ αριθ. L 80 της 24. 3. 1987, σ. 8.

(4) ΕΕ αριθ. L 133 της 22. 5. 1987, σ. 31.

(5) ΕΕ αριθ. L 261 της 26. 9. 1978, σ. 5.

(6) ΕΕ αριθ. L 80 της 24. 3. 1987, σ. 6.

(7) ΕΕ αριθ. L 123 της 7. 5. 1981, σ. 3.

(8) ΕΕ αριθ. L 127 της 16. 5. 1987, σ. 25.

ΠΑΡΑΡΤΗΜΑ Ι

Κράτη μέλη ή περιοχές κρατών μελών και ομάδες ποιότητος που αναφέρονται στο άρθρο 1 παράγραφος 1

1.2 // // // Κράτος μέλος ή

περιοχές κράτους μέλους

// Ομάδα ποιότητας

(κατηγορία και κλίμακα)

// // // // // // 1.2.3.4.5.6 // Βέλγιο // AU, // AR, // AO // // // Δανία // AR, // AO, // CR, // CO // // Γερμανία // AU, // AR // // // // Ισπανία // AO // // // // // Γαλλία // AU, // AR, // AO, // CR, // CO // Ιρλανδία // CU, // CR, // CO // // // Λουξεμβούργο // AR, // AO, // CO // // // Κάτω Χώρες // AR // // // // // Μεγάλη Βρετανία // CU, // CR // // // // Βόρεια Ιρλανδία // CU, // CR, // CO // // // // // // // //

ΠΑΡΑΡΤΗΜΑ ΙΙ

Τιμή αγοράς στην παρέμβαση σε ECU ανά 100 χιλιόγραμμα βάρους σφαγίου

1.2.3,4 // // // // Ποιότητα

(Κατηγορία και κλίμακα)

// Ισοδύναμη τιμή σφαγίου

// Τιμή πισινού τετάρτου

// 1.2.3.4 // // // τεμάχιο ευθείας

τομής (1) // τεμάχιο τομής

τύπου pistola (2) // // // // // AU2 // 313,504 // 250,803 // 235,128 // AU3 // 309,198 // 247,358 // 231,899 // AR2 // 297,202 // 237,762 // 222,902 // AR3 // 292,944 // 234,355 // 219,708 // AO2 // 284,343 // 227,474 // 213,257 // AO3 // 280,021 // 224,017 // 210,016 // CU2 // 306,918 // 245,534 // 230,189 // CU3 // 302,702 // 242,162 // 227,027 // CU4 // 294,270 // 235,416 // 220,703 // CR3 // 300,441 // 240,353 // 225,331 // CR4 // 291,707 // 233,366 // 218,780 // CO3 // 285,027 // 228,022 // 213,770 // // // //

(1) Συντελεστής μετατροπής 0,80.

(2) Συντελεστής μετατροπής 0,75.